**O Mamă bună**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O Mamă bună !

Era o zi ploioasă cu cerul de aramă

Iar eu răpus de gânduri, în cameră la geam,

Cuprins de nostalgie si cu privirea calmă

Am observat de-odată o pasăre pe-un ram.

Cu-aripile întinse tăia ușor înaltul

Zbura după crenguțe si le-aduna în cioc,

Si-apoi cu mare grija le împleti dealatul

Iar pentru fiecare, ea le găsea un loc.

În cuibul de pe ramuri se așeză în grabă

Cu trupul cât o palmă micuță de copil,

Si ciugulea flămândă din paie câte-o boabă

Iar eu de la fereastră o urmăream umil.

Și-n nopțile cu lună, ea se uita spre stele

Iar vântul printre ramuri o mângâia ușor,

Privea îndepărtare cu ochii de mărgele

De cerul fără margini, i se făcuse dor.

Si noaptea-ntunecoasa parcă se rupe-n două

Pe bolta se arată luceferi călători,

Dar dragostea de mama veghează peste ouă

Din care o să iasă frumoșii puisori.

În cuibul de pe ramuri așteaptă cu răbdare

Si iată că din ouă apare primul pui,

Iar pasărea tăcută privește cu ardoare

Găsindu-si împlinirea o clipă-n ochii lui.

Atâtea luni de zile prin ploaie si furtună

A îndurat si foame dar n-a fost în zadar,

-Si-am înțeles ce-nseamnă să ai o mamă bună

( De astăzi pentru mine e cel mai mare dar )

De M Horlaci